                             højesterets dom
                         afsagt fredag den 7. december 2012
sag 241/2010
(1. afdeling)
guccio gucci s.p.a.
(advokat jeppe brogaard clausen)
mod
handelsselskabet rudi & harald nielsen a/s
(advokat frank bøggild)
og
sag 277/2010
handelsselskabet rudi og harald nielsen a/s
(advokat frank bøggild)
mod
bottega veneta international sarl
(advokat jeppe brogaard clausen)
og
sag 321/2010
bottega veneta international sarl
(advokat jeppe brogaard clausen)
mod
handelsselskabet rudi og harald nielsen a/s
(advokat frank bøggild)
i tidligere instans er afsagt dom af sø- og handelsretten den 12. august 2010.
                                              - 2 -
i pådømmelsen har deltaget fem dommere: børge dahl, poul søgaard, thomas rørdam,
michael rekling og jan schans christensen.
påstande
guccio gucci s.p.a. og bottega veneta international sarl har nedlagt følgende påstande:
”1. den af fogedretten i glostrup i sag nr. fs 12273-09 foretagne bevissikring af 29. juni
2009 stadfæstes som lovligt gjort og forfulgt.
2. det af fogedretten i glostrup i sag nr. fs 12273-09 nedlagte forbud af 17. juli 2009 stad-
fæstes som lovligt gjort og forfulgt.
ad forbud
3. stadfæstelse af sø- og handelsrettens dom i v 118/08 og v 44/09.
4. påstand frafaldet.
5. handelsselskabet rudi & harald nielsen a/s forbydes at importere, eksportere, producere,
sælge, distribuere, markedsføre og/eller på anden måde overdrage, disponere over eller an-
vende produkter afbilledet i bilag 44 (produkt 9) i alle størrelser og farver og alle produkter,
hvorpå de karakteristiske varemærkeelementer illustreret i bilag 44 er påført alene eller i
kombination.
6. handelsselskabet rudi & harald nielsen a/s forbydes at importere, eksportere, producere,
sælge, distribuere, markedsføre og/eller på anden måde overdrage, disponere over eller an-
vende produkter afbilledet i bilag 45 (produkt 10) i alle størrelser og farver og alle produkter,
hvorpå de karakteristiske varemærkeelementer illustreret i bilag 45 er påført alene eller i
kombination.
7. handelsselskabet rudi & harald nielsen a/s forbydes at importere, eksportere, producere,
sælge, distribuere, markedsføre og/eller på anden måde overdrage, disponere over eller an-
vende produkter afbilledet i bilag 46 (produkt 11) i alle størrelser og farver og alle produkter,
hvorpå de karakteristiske varemærkeelementer illustreret i bilag 46 er påført alene eller i
kombination.
                                             - 3 -
8. handelsselskabet rudi & harald nielsen a/s forbydes at importere, eksportere, producere,
sælge, distribuere, markedsføre og/eller på anden måde overdrage, disponere over eller an-
vende produkter afbilledet i bilag 47 (produkt 12) i alle størrelser og farver og alle produkter,
hvorpå de karakteristiske varemærkeelementer illustreret i bilag 47 er påført alene eller i
kombination.
9. handelsselskabet rudi & harald nielsen a/s forbydes at importere, eksportere, producere,
sælge, distribuere, markedsføre og/eller på anden måde overdrage, disponere over eller an-
vende produkter afbilledet i bilag 48 (produkt 13) i alle størrelser og farver og alle produkter,
hvorpå de karakteristiske varemærkeelementer illustreret i bilag 48 er påført alene eller i
kombination.
10. stadfæstelse af sø- og handelsrettens dom i v 118/08 og v 44/09.
11-12. påstande ej fremsat for højesteret.
13-21. påstande frafaldet.
22. stadfæstelse af sø- og handelsrettens dom i v 118/08 og v44/09.
23. handelsselskabet rudi & harald nielsen a/s forbydes enhver brug af varemærket
gucci, reg.nr. ctm 000121988, på alle produkter og/ eller som del af produktbeskrivelse,
produktregistrering eller produkthenvisning i forbindelse med import, eksport, produktion,
salg, distribution og markedsføring samt for alle tjenesteydelser.
24. påstand frafaldet.
ad påbud
25. påstand frafaldet.
26. handelsselskabet rudi & harald nielsen a/s tilpligtes at overdrage alle produkter som
opregnet i påstand 3 og 5-9 til gucci med henblik på destruktion.
27-29 påstande frafaldet.
                                             - 4 -
30. stadfæstelse af sø- og handelsrettens dom i v 118/08 og v 44/09.
31. påstand frafaldet.
32. handelsselskabet rudi & harald nielsen a/s tilpligtes at anerkende, at produktion, im-
port, markedsføring, salg og/eller anden overdragelse af produkter angivet i påstand 5 indebæ-
rer en krænkelse af guccis rettigheder efter varemærkeloven og markedsføringsloven.
33. handelsselskabet rudi & harald nielsen a/s tilpligtes at anerkende, at produktion, im-
port, markedsføring, salg og eller anden overdragelse af produkter angivet i påstand 6 indebæ-
rer en krænkelse af guccis rettigheder efter varemærkeloven og markedsføringsloven.
34. handelsselskabet rudi & harald nielsen a/s tilpligtes at anerkende, at produktion, im-
port, markedsføring, salg og/eller anden overdragelse af produkter angivet i påstand 7 indebæ-
rer en krænkelse af guccis rettigheder efter varemærkeloven og markedsføringsloven.
35. handelsselskabet rudi & harald nielsen a/s tilpligtes at anerkende, at produktion, im-
port, markedsføring, salg og/eller anden overdragelse af produkter angivet i påstand 8 indebæ-
rer en krænkelse af guccis rettigheder efter varemærkeloven og markedsføringsloven.
36. handelsselskabet rudi & harald nielsen a/s tilpligtes at anerkende, at produktion, im-
port, markedsføring, salg og/eller anden overdragelse af produkter angivet i påstand 9 indebæ-
rer en krænkelse af guccis rettigheder efter varemærkeloven og markedsføringsloven.
37. stadfæstelse af sø- og handelsrettens dom i v 118/08 og v 44/09.
38-39. påstande ej fremsat for højesteret.
40-48. påstande frafaldet.
49. stadfæstelse af sø- og handelsrettens dom i v 118/08 og v 44/09.
50. påstand frafaldet.
                                              - 5 -
51. handelsselskabet rudi & harald nielsen a/s tilpligtes at anerkende, at handelsselskabet
rudi & harald nielsen a/s’ anvendelse af navnet gucci indebærer en krænkelse af guccis
rettigheder efter varemærkeloven og markedsføringsloven.
52. handelsselskabet rudi & harald nielsen a/s tilpligtes at betale 500.000 kr. i erstatning,
vederlag og godtgørelse forrentet med procesrente fra stævningens indgivelse den 1. decem-
ber 2009 til gucci.
53. handelsselskabet rudi & harald nielsen a/s tilpligtes at betale 250.000 kr. i erstatning,
vederlag og godtgørelse forrentet med procesrente fra den 27. juli 2009 til bottega veneta.
54. overfor handelsselskabet rudi & harald nielsen a/s’ erstatningspåstande påstås frifin-
delse, subsidiært betaling af et mindre beløb efter rettens skøn.
overfor handelsselskabet rudi & harald nielsen a/s’ afvisningspåstande påstås stadfæstelse
af sø- og handelsrettens dom i v 118/08 og v 44/09.
for så vidt angår betaling af 140.271 kr. i sagsomkostninger påstås frifindelse, subsidiært be-
taling af et mindre beløb efter rettens skøn.”
handelsselskabet rudi & harald nielsen a/s har nedlagt følgende påstande:
”ad påstand 1 og 2: stadfæstelse, dog at fogedretten i glostrups a) bevissikring af 29. juni
2009 i fs 12273-09 også er foretaget med urette fsva. produkt 7 (bilag 42), og b) forbud af
17. juli 2009 i fs 12-12366/2009 også ophæves fsva. produkt 7 (bilag 42).
ad påstand 3, 10, 22, 30, 37, 49 og 53: afvisning, subsidiært frifindelse.
ad påstand 5-9, 23, 26, 32-36 og 51: afvisning, subsidiært stadfæstelse.
ad påstand 52: frifindelse.
ad sagsomkostninger: det tilkendte beløb på 140.271 kr. reduceres med 10.000 kr. til
130.271 kr.
                                                - 6 -
modpåstand: guccio gucci s.p.a. og bottega veneta international sarl skal hver til han-
delsselskabet rudi & harald nielsen a/s betale 250.000 kr. med procesrente fra 24. septem-
ber 2009.”
sagsomkostningerne for sø- og handelsretten
guccio gucci s.p.a. (gucci) og bottega veneta international sarl (bottega veneta) blev
ved sø- og handelsrettens dom dømt til at godtgøre handelsselskabet rudi & harald nielsen
a/s’ (handelsselskabet) udgifter til ekstrakt, materialesamling, oversættelse og tolk med i alt
140.271 kr. parterne er enige om, at udgiften til oversættelse er medtaget med et for stort be-
løb, og at den samlede udgift derfor som udgangspunkt er 130.271 kr. uenigheden angår den
del af beløbet, der vedrører udgift til ekstrakt og materialesamling, og som er på 94.624 kr.
gucci og bottega veneta har anført, at beløbet er for højt og udokumenteret. handelsselska-
bet havde udgifter i forbindelse med ekstrakt, fordi handelsselskabets advokat fik sagen som
prøvesag, hvilket ikke skal komme gucci og bottega veneta til skade. sagsmaterialet var på i
alt 1.324 sider med tryk på hver side. arbejdet er udført af handelsselskabets advokatfirma,
og bottega veneta og gucci har indhentet tilbud fra virksomheder inden for kopieringsbran-
chen, som viser, at arbejdet af professionelle kan udføres for mellem 15.000-25.000 kr.
handelsselskabet har anført, at selskabets udgift på 94.624 kr. til ekstrakt ikke er urimelig og
derfor skal honoreres, jf. princippet i købelovens § 5. der var tale om en hasteopgave. eks-
traktens mange sider skyldes især gucci og bottega venetas mange bilag. prisen afviger ikke
væsentligt fra den pris, der ville gælde, hvis man fulgte landsretternes standardtakster.
anbringender
parterne har gentaget deres anbringender.
handelsselskabet har med hensyn til sine afvisningspåstande anført, at gucci og bottega ve-
netas anerkendelsespåstande blot er anbringender, som derfor bør afvises. forbudspåstandene
er for brede og upræcise og derfor uegnede til at kunne danne grundlag for en dom. påstan-
dene er efter deres ordlyd ikke begrænset til nøje angivne handlinger og omfatter i øvrigt et-
hvert tænkeligt produkt. hertil kommer, at påstandene omfatter retmæssige dispositioner, som
gucci og bottega veneta ikke har nogen rimelig interesse i at inddrage i sagen. en del af på-
standene henviser i øvrigt fejlagtigt til retsplejelovens kapitel 57.
                                               - 7 -
gucci og bottega veneta har hertil anført, at udformningen af påstandene er begrundet med,
at der for flere af produkternes vedkommende kan være solgt produkter i forskellige størrelser
og farver, ligesom en række af produkterne bærer et eller flere kendetegn, som krænker guc-
cis produkter. henvisningen i den enkelte påstand til et bestemt produkt og den efterfølgende
yderligere beskrivelse skal forstås således, at påstanden kun omfatter produkter af samme
slags, som det specifikt nævnte produkt. i påstandene indgår henvisninger til relevante bilag
og rettigheder, og påstandene er derfor tilstrækkelig konkrete og præcise.
supplerende sagsfremstilling
retten i torino, italien, afsagde den af 13. januar 2009 dom i en sag mellem bottega veneta
og cosci f.lli di franco e sergio & c s.a.s. af afgørelsen fremgår, at botega venetas vare-
mærke nr. 1011026, som består af et rektangulært stykke flettet læder, er ugyldigt i medfør af
den italienske lov om industriel ejendomsret, artikel 25, litra a) og b).
der er for højesteret fremlagt materiale, hvoraf det fremgår, af bottega veneta har søgt og
fået afslag på eu varemærkeregistrering af flettet læder og formen på veneta-tasken i klasse
18 (”tasker og håndtasker”).
for højesteret er desuden fremlagt en række erklæringer afgivet af flere af handelsselskabets
tidligere samhandelspartnere. af erklæringerne fremgår blandt andet, hvilke varer fra han-
delsselskabet de pågældende har forhandlet og i hvilke perioder.
der er for højesteret fremlagt yderligere oplysninger og afgivet supplerende forklaring af
jørgen juhl.
højesterets begrundelse og resultat
handelsselskabets afvisningspåstande
guccio gucci s.p.a. og bottega veneta international sarl nedlagde for sø- og handelsret-
ten 54 påstande, hvoraf 22 var anerkendelsespåstande. af anerkendelsespåstandene er påstand
30, 32-37, 49 og 51 gentaget for højesteret. gucci og bottega veneta har ikke angivet en
selvstændig retlig interesse i disse påstande. højesteret finder, at der reelt er tale om anbrin-
gender til støtte for betalingspåstandene i påstand 52 og 53 og tager derfor handelsselskabet
rudi & harald nielsen a/s’ påstand om afvisning af de nævnte påstande til følge.
                                                 - 8 -
af de 22 forbudspåstande, som gucci og bottega veneta nedlagde for sø- og handelsretten,
er påstand 3, 5-10, 22 og 23 gentaget for højesteret. påstand 3, 5-10 og 22 angår forbud mod
markedsføring mv. af produkter. disse påstande er imidlertid for uklare og brede til, at de kan
danne grundlag for en dom til forbud, hvis overtrædelse er sanktioneret med straf. højesteret
tager derfor handelsselskabets påstand om afvisning af disse påstande til følge.
påstand 23 angår det ubestridt velkendte varemærke gucci, som af de grunde, der er anført
af sø- og handelsretten, ikke kan anses for krænket. også denne påstand er imidlertid så
uklar og bred, at den må afvises fra domstolene.
sagen mellem bottega veneta og handelsselskabet
af de grunde, som sø- og handelsretten har anført, og da det, der er fremkommet for højeste-
ret, ikke kan føre til andet resultat, tiltræder højesteret, at der foreligger en ansvarspådragende
overtrædelse af markedsføringslovens § 1, idet handelsselskabets taske (produkt 14) uanset
små forskelle må anses for en slavisk efterligning af veneta-taskens særpræg og forvekslelig
med denne.
højesteret tiltræder af de grunde, som sø- og handelsretten har anført, at bottega veneta som
følge af overtrædelsen har krav på vederlag og erstatning. højesteret finder under hensyn til,
at handelsselskabet har haft en omsætning på ca. 160.000 kr. og en skønnet fortjeneste på ca.
65.000 kr., og til den skete markedsforstyrrelse, at handelsselskabet skal betale 75.000 kr. i
samlet vederlag og erstatning.
de påstande, som bottega veneta havde nedlagt med hensyn til produkt 15 og 16 (toiletta-
sker), er ikke gentaget for højesteret, og sø- og handelsrettens frifindende dom vedrørende
disse produkter er således endelig. højesteret tiltræder af de grunde, som sø- og handelsret-
ten har anført, at den erstatning, som bottega veneta skal betale til handelsselskabet vedrø-
rende produkterne, fastsættes til 10.000 kr.
højesteret tiltræder sø- og handelsrettens afgørelse om, at hver part bærer sine omkostninger
vedrørende udgift til advokat og retsafgift for sø- og handelsretten. i sagsomkostninger for
højesteret skal handelsselskabet betale 40.000 kr. til bottega veneta.
sagen mellem gucci og handelsselskabet
hvad angår produkt 9 (gummistøvler), produkt 10 (bælte), produkt 11 (pung) og produkt 13
(lille dametaske) og markedsføringen heraf tiltræder højesteret af de grunde, som sø- og
                                               - 9 -
handelsretten har anført, og da, det, der er fremkommet for højesteret, ikke kan føre til andet
resultat, at der ikke er sket krænkelse af guccis rettigheder eller overtrædelse af markedsfø-
ringsloven.
hvad angår produkt 7 og 26 (sko) og markedsføringen heraf tiltræder højesteret af de grunde,
der er anført af sø- og handelsretten, at der ikke foreligger nogen varemærkekrænkelse. med
den skete kombination af bidsel og webbing finder højesteret imidlertid, at der foreligger en
sådan bevidst, videregående snyltning på guccis renommé, at handelsselskabet herved har
begået en ansvarspådragende overtrædelse af markedsføringslovens § 1. det bemærkes, at
handelsselskabet ikke har godtgjort, at gucci har udvist retsfortabende passivitet over for
anvendelsen af den nævnte kombination på sko. højesteret finder, at handelsselskabet i ve-
derlag og erstatning for markedsforstyrrelse skal betale 5.000 kr.
hvad angår produkt 12 (handsker) og markedsføringen heraf har gucci ikke en registreret
varemærkeret til anvendelse af bidsel på handsker, og det er ikke godtgjort, at der på anden
måde er opnået eneret til brug af det på andre områder registrerede bidsel på handsker. høje-
steret finder imidlertid, at handelsselskabet bevidst har valgt en slavisk efterligning af netop
det bidsel, som gucci på andre områder har registreret som varemærke, og bevidst har til-
stræbt og opnået udnyttelse af guccis renommé og forvekslelighed med helt tilsvarende
gucci-handsker. det er ikke tilstrækkeligt godtgjort, at gucci har udvist retsfortabende passi-
vitet. der foreligger derfor en ansvarspådragende overtrædelse af markedsføringslovens § 1. i
vederlag og erstatning for markedsforstyrrelse finder højesteret, at handelsselskabet skal be-
tale 15.000 kr. til gucci.
med hensyn til produkt 9, 10, 11 og 13 har beslaglæggelse og nedlæggelse af forbud været
uretmæssig. hertil kommer, at gucci for højesteret har frafaldet sine påstande vedrørende
produkt 8 (damesko) og produkt 17-25 (tasker og punge) – med hensyn til disse produkter er
sø- og handelsrettens frifindende dom således endelig. efter det, der er oplyst om omsætning
og fortjeneste ved handelsselskabets salg af disse produkter, fastsættes den erstatning, som
gucci skal betale til handelsselskabet, skønsmæssigt til 150.000 kr.
med hensyn til sagsomkostninger for sø- og handelsretten tiltræder højesteret, at gucci skal
betale 105.100 kr. til handelsselskabet vedrørende udgift til advokat for fogedretten og sø- og
handelsretten samt retsafgift.
                                               - 10 -
efter sagens udfald og forløb skal gucci i sagsomkostninger for højesteret betale 75.000 kr.
til handelsselskabet.
bottega veneta og guccis fælles påstande
efter det ovenfor anførte tages påstand 1 til følge for så vidt angår produkt 7, 12, 14 og 26,
mens bevissikringen kendes ulovlig for så vidt angår de øvrige produkter.
fogedrettens kendelse af 17. juli 2009 stadfæstes som lovlig gjort og forfulgt for så vidt angår
produkt 7 og 12. i øvrigt ophæves kendelsen i forholdet mellem bottega veneta, gucci og
handelselskabet.
påstand 26 om overdragelse af produkterne i påstand 3 og 5-9 tages efter det anførte alene til
følge for så vidt angår produkt 7 og 12.
omkostning til ekstrakt mv. for sø- og handelsretten
der er enighed mellem parterne om, at udgifterne til ekstrakt, materialesamling, oversættelse
og tolk på i alt 140.271 kr. skal nedsættes til 130.271. kr. uenigheden angår den del af belø-
bet, der vedrører udgift til ekstrakt og materialesamling, og som er på 94.624 kr. dette beløb
må anses for væsentligt højere end markedsprisen og nedsættes skønsmæssigt til 40.000 kr.
det samlede omkostningsbeløb vedrørende ekstrakt mv., som bottega veneta og gucci soli-
darisk skal betale, fastsættes herefter til 75.647 kr.
                                      thi kendes for ret:
guccio gucci s.p.a.’s og bottega veneta international sarl’s påstande 3, 5-10, 22-23, 30,
32-37, 49 og 51 afvises fra domstolene.
handelsselskabet rudi og harald nielsen a/s skal til bottega veneta international sarl
betale 75.000 kr. med procesrente fra 27. juli 2009.
bottega veneta international sarl skal til handelsselskabet rudi og harald nielsen a/s
betale 10.000 kr. med procesrente fra 24. september 2009.
handelsselskabet rudi og harald nielsen a/s skal til guccio gucci s.p.a. betale 20.000 kr.
med procesrente fra den 1. december 2009.
                                             - 11 -
guccio gucci s.p.a. skal til handelsselskabet rudi og harald nielsen a/s betale 150.000 kr.
med procesrente fra den 24. september 2009.
den af fogedretten i glostrup i sag nr. fs 12273-09 foretagne bevissikring af 29. juni 2009
for guccio gucci s.p.a. og bottega veneta international sarl stadfæstes som lovligt gjort
og forfulgt for så vidt angår produkt 7 (sko), produkt 12 (handsker), produkt 14 (veneta-ta-
sken) og produkt 26 (sko). bevissikringen kendes i øvrigt ulovlig i forholdet mellem guccio
gucci s.p.a., bottega veneta international sarl og handelsselskabet rudi og harald niel-
sen a/s.
det af fogedretten i glostrup i sag nr. fs 12273-09 nedlagte forbud af 17. juli 2009 for guc-
cio gucci s.p.a. og bottega veneta international sarl stadfæstes som lovligt gjort og for-
fulgt for så vidt angår produkt 7 (sko) og produkt 12 (handsker). forbuddet ophæves i øvrigt i
forholdet mellem guccio gucci s.p.a., bottega veneta international sarl og handelssel-
skabet rudi og harald nielsen a/s.
handelsselskabet rudi og harald nielsen a/s skal frigive alle varer omfattet af produkt 7
(sko) og produkt 12 (handsker) til guccio gucci s.p.a. med henblik på destruktion.
bottega veneta international sarl og handelsselskabet rudi og harald nielsen a/s skal i
forholdet mellem dem bære egne sagsomkostninger vedrørende udgift til advokat og retsafgift
for sø- og handelsretten.
i sagsomkostninger for højesteret skal handelsselskabet rudi og harald nielsen a/s til bot-
tega veneta international sarl betale 40.000 kr.
i sagsomkostninger for sø- og handelsretten vedrørende udgift til advokat og retsafgift skal
guccio gucci s.p.a. til handelsselskabet rudi og harald nielsen a/s betale 105.100 kr.
i sagsomkostninger for højesteret skal guccio gucci s.p.a. til handelsselskabet rudi og ha-
rald nielsen a/s betale 75.000 kr.
guccio gucci s.p.a. og bottega veneta international sarl skal solidarisk til handelsselska-
bet rudi og harald nielsen a/s betale 75.647 kr. vedrørende udgift til ekstrakt mv. for sø- og
handelsretten.
                                          - 12 -
de idømte beløb skal betales inden 14 dage efter denne højesteretsdoms afsigelse.
sagsomkostningsbeløbene forrentes efter rentelovens § 8 a.
